Прочетен: 1443313\tПостинги: 1629\tКоментари: 116\nПостинги в блога от 27.03.2017 г.\n27.03.2017 19:30 - Програма - тренинг за ученици на тема „Толерантност” – двадесет и пета част\nПрограма - тренинг за ученици на тема „Толерантност” – двадесет и пета част\nПриложение 7 – Речник\n1 Дискриминация – (от лат. discriminatio - „правене на разлика“) Ограничаване на правата или лишаване от права на група граждани по някакъв признак. Например расова, етническа, религиозна, полова, сексуална дискриминация, по признак физическа дееспособност, по интереси и увлечения и пр.\n= Пряка дискриминация - Пряка дискриминация съществува, когато в сходна ситуация към някого се проявява по-лошо отношение спрямо отношението към другиго въз основа на расов или етнически произход, на религия или убеждения, на увреждане, възраст или сексуална ориентация. Пример за пряка дискриминация е обява за работа, в която се казва „не е необходимо да кандидатстват хора с увреждания“.\n= Непряка дискриминация - От 1999 г. насам Европейският съюз може да приема законодателни мерки за борба с дискриминацията въз основа на пол, расов или етнически произход, на религия или убеждения, на увреждане, възраст или сексуална ориентация.\n2. Раса – Исторически установена част от човечеството, която се обединява от общ произход, засвидетелстван от общи антропологични белези – цвят на кожата, форма на очите, структура на тялото и др. под. Жълта раса.\n3. Етническа група – група хора с общо генеалогично или родово наследство. Етническите групи с един и същ исторически произход са свързани с общи културни практики и език, а понякога и с обща религия, вярвания или традиции.\n4. Предразсъдък – Необоснована предубеденост (заблуда, суеверие, поверие), негативна нагласа на човека спрямо нещо. Предразсъдъкът може да се определи като предварително съждение или нагласа към друго лице или група лица, формирани без познаване или проучване на фактите. Предразсъдъците често се подкрепят от стереотипи и обикновено се основават на представи, чувства или убеждения, които могат да повлияят на схващанията и поведението на хората.\n5. Стереотип –Мнения или възгледи за членове на дадена група или категория хора, изцяло базирани на принадлежността им към съответната група. Повечето стереотипи изразяват крайно негативни становища, които водят до формиране на предразсъдъци. Стереотипите могат да влияят положително и отрицателно на живота ни.\n6. Бежанец – Всяко лице, което поради основателен страх от преследване по причина на неговия расов или етнически произход, религия, националност, принадлежност към определена социална група или политически убеждения се намира извън страната, на която е гражданин, и което не може или поради своя страх от преследване не желае да се ползва от защитата на тази страна, или което, нямайки гражданство и бидейки извън страната, в която пребивава постоянно в резултат на такива събития, не може или поради страха си от преследване не желае да се завърне в нея\n7. Групи подбуждащи към омраза – Групите, подбуждащи към омраза, са организирани формирования, които популяризират силно обидни нагласи или дори извършват насилствени действия срещу лица, принадлежащи към определена расова, етническа, религиозна или друга социална група. „Ку клукс клан” е типична група подбуждаща към омраза.\n8. Ейджизъм (предразсъдък) – Предпочитание към лице или група лица въз основа на възрастта.\n9. Жунизъм (предразсъдък) – Предпочитание към по-млади хора единствено поради възрастта им. Този термин често се прилага в сферата на трудовата заетост: в някои отрасли се предпочитат по-млади кандидати с цел налагане на определено обществено мнение.\n10. Ислямофобия – Ирационален страх или предразсъдък към исляма или мюсюлманите. В западния свят този процес се разрасна значително след терористичните атаки в Ню Йорк на 11 септември 2001 г.\n11. Ксенофобия – страх от чужденци (имигранти, бежанци и пр.), пристигащи в друга държава.\n12. Миграция –Действието по напускане на една страна или регион с цел заселване другаде.\n13. Сегрегация – Отделяне на хора от различни раси или социални класи. Терминът обикновено се прилага относно подобна практика в училища и други институции от публичния сектор. Сегрегацията е форма на дискриминация.\n14. Сексизъм, сексист – Дискриминация въз основа на половата принадлежност. С този термин се обозначава и всякакъв вид диференциране по полов признак.\n15. Толерантност – Способност за приемане или зачитане на убежденията и социалните ценности на друго лице или група лица.\n16. Тормоз – Накърняването на достойнството на дадено лице въз основа на расов или етнически произход, на религия или убеждения, на увреждане, възраст, полова принадлежност или сексуална ориентация. От правна гледна точка тормозът се разглежда като действия, които са заплашителни или обезпокояващи. Среда, в която доминира такова поведение, се смята за сплашваща, враждебна, оскърбителна, унизителна и обидна.\n17. Етноцентризмът – е повсеместно разпространена нагласа и тенденция в обществените отношенията, която се изразява в съотнасянето на всички социални явления към обичайните и свойствените за групата на (най-често етническото, но и политически доминиращото) мнозинство характеристики. Това са неосъзнати практики, при които типът общество на мнозинството служи за норма, с която се преценяват другите и различните от тази мнозинствена група, независимо дали това са етнически групи или отделни индивиди.\nИндивидите, чието поведение се разминава с тези представи биват дискредитирани като образи в рамките на етноцентриския модел, и по-нататък третирани различно, неравноправно или дискриминиращо. Различните от етническото, културно, сексуално и т.н. мнозинство индивиди изглеждат като "преминаващи известни граници", изглеждат подозрителни (отнасят се с тях като с маргинални типове, психично болни или поставили се извън закона) или, ако идват от други места, предизвикват учудване, дори биват смятани за нечовеци или "извънземни" (както първите бели, пристигнали в черна Африка). Някои индиански племена проявяват своя етноцентризъм, като се наричат Десае ("истински хора").\n18. Свастика – представлява кръст, чиито рамене са пречупени на 90° надясно. Обикновено е поставян хоризонтално или под 45-градусов ъгъл. Думата „свастика“ идва от санскритското स्वस्तिक, свастика, което означава някакъв предмет, носещ щастие или предвещаващ добро, и по-точно отличителен знак, който се поставя върху предмет или човек, за да носи късмет. Думата е съставена от представката су- (сроден на гръцкото ευ-), означаващ „добър, добро“, и асти — езикова абстракция на корена „ас“ "да бъда". Така се получава свасти, което означава „благосъстояние“. Наставката „-ка“ служи за образуване на умалителни, и „свастика“ буквално означава «малко нещо, свързано с благосъстоянието». Може да се каже, че „свастика“, грубо казано, означава „щастлив амулет“. Общоприетото мнение за свастиката се изменя през първата половина на 20 век, когато тя е приета за емблема на Националсоциалистическата германска работническа партия. След Втората световна война, повечето европейци и дори европейски законодателства се отнасят към свастиката като към единствено националсоциалистически символ, без да вземат под внимание възможната ѝ друга употреба.\n27.03.2017 19:00 - Програма - тренинг за ученици на тема „Толерантност” – двадесет и четвърта част\nПрограма - тренинг за ученици на тема „Толерантност” – двадесет и четвърта част\nБгейнсторминг /мозъчна атака/\n„Никой проблем не може да устои\nна атаките на постоянното мислене.”\nТри са ключовите роли за участниците в мозъчната атака:\nръководител на екипа,\nчовек, който записва, и\nучастници в екипа.\nНеобходимо е ръководителят да бъде добър слушател. В началото, за да помогне на участниците, той трябва да изложи пред тях причините за нуждата от използването на мозъчната атака и да повиши активността им. Трябва да определи основните правила и да ръководи процеса на генериране на идеи.\nПишещият участник записва дословно всички идеи. Тази роля може да бъде изпълнена и от ръководителя.\nУчастниците в екипа не трябва да бъдат по-малко от 5 и повече от 10. Най-добре е да са шест или седем.\nТрябва да се натрупат колкото е възможно повече идеи от участниците, без те да бъдат критикувани или съдени, докато идеите се оформят.\nВсички идеи са добре дошли, без значение колко нелогични или отдалечени от разглежданата тема изглеждат.\nИдеите се обсъждат след като мозъчната атака приключи.\nУчастниците не трябва да бъдат критикувани. Нежелателно е издаването на звуци, правенето на физиономии и присмиването. При мозъчната атака всички идеи са равни.\n·Участниците трябва да се опитват да допълват идеите на другите.\nВсички идеи се записват така, че цялата група лесно да ги вижда.\nВремето за мозъчна атака трябва да се ограничи, например до около 30 минути.\n· Използвайте разговорни устройства, за да съживите груповите дискусии, ако сесията започва да изостава откъм ниво на ентусиазъм и енергетичност. Например, МА отборът може да се опита да погледнете на проблема или въпроса от перспективата на определена трета страна, като например известна знаменитост или бизнесмен.\nПоследователност при провеждането\n·Участниците в групата преглеждат темата на мозъчната атака, използвайки въпросите „защо“, „как“, „какво.” Например, ако темата е организирането на автомобилен курс за обучение, то един от въпросите може да е: „На какво ще се акцентира като съдържание на курса?“\nВсеки трябва обмисли въпроса на спокойствие за няколко минути. Участниците могат да запишат набързо идеите си върху лист хартия. Например, ако се разглежда горната тема, идеите могат да бъдат свързани с концепции като типове автомобили, части на автомобила, начин на работа на автомобила и други подобни;\nВсеки от участниците обявява своите идеи и те се отбелязват от регистратора.\nИдеите се дискутират и категоризират.\nИма три важни фактора, които определят успеха на една мозъчна атака.\n1) Първо, групата трябва да се стреми да създаде голямо количество от идеи, тъй като това увеличава вероятността те да намерят възможно най-доброто решение.\n2) На второ място, групата трябва със сигурност да се сдържа от критика на идеите, докато те се споделят, тъй като отрицателното мислене на един член от групата може да направи другите по-малко склонни да участват и по този начин да доведе до провал на целия процес.\n3) Трето, ръководителят на групата трябва да създаде положителна среда за МА и да насочва творческата енергия на останалите членове в същата посока.\nФиктивен групов похват\nТова е тип мозъчна атака, която насърчава равнопоставеност между всички участници в процеса. Използва се, за създаването на подреден списък от идеи. Всеки участник записва идеята си анонимно. След това ръководителят на групата събира идеите и всяка от тях се подлага на гласуване от групата. Гласуването може да е много простичко - например с вдигане на ръка в подкрепа на идеята. Този процес се нарича дестилация.\nСлед дестилацията идеите, които са най-високо в класацията може да се подложат на мозъчна атака в групата или в по-малки подгрупи. Понякога идеи, които са отпаднали в по-ранен етап на оценяване, могат отново да се върнат за обсъждане след преоценка на идеите.\nТехника на преминаване през групата\nВсеки човек от групата записва на листче една идея и подава листчето на следващия човек в посока по часовниковата стрелка, който съответно добавя някакви мисли по идеята. Това продължава докато всеки си получи обратно собственото листче. След този процес е доста вероятно групата да е прегледала обстойно всяка идея.\nЕлектронна мозъчна атака\nТова е компютъризиран вариант на мозъчна атака. Може да се реализира чрез електронна поща, уеб базиран или peer-to-peer софтуер. Ръководителят на екипа изпраща въпросите до участниците в екипа и всеки от тях му изпраща независимо своите идеи. След това ръководителят на групата събира списък от тези идеи и го изпраща на групата за обратна връзка. Едно от предимствата на електронната мозъчна атака е, че позволява участието на повече хора, отколкото нормално биха могли да участват в стандартна сесия на мозъчна атака.\n27.03.2017 18:30 - Програма - тренинг за ученици на тема „Толерантност” – двадесет и трета част\nПрограма - тренинг за ученици на тема „Толерантност” – двадесет и трета част\nТест за определяне степента на търпимост и уважение към чуждото мнение\nЦел: Определяне приблизителната степен на търпимост и уважение към чуждото мнение.\nИнструкция: Предлагаме Ви 8 въпроса, всяко от които има по два отговора. От Вас се иска да изберете едно от тези твърдения, което отговаря най-много на Вас. Избраният отговор (буква) обградете с кръгче\n1. Предстои Ви да играете в ролева игра. Какво най-много би Ви допаднало?\nа) бихте играли с тези, които все още не знаят правилата;\nб) бихте участвали с тези, които признават и познават правилата.\n2. Спокойно ли посрещате жизнените проблеми и трудности?\n3. Болезнено ли преживявате ситуация, при която трябва да се откажете от свой проект, защото аналогичен е предложил ваш съученик, но преди вас?\n4. Предизвиква ли у Вас неприязън съученик, който не признава правилата на общоприетото поведение?\nа) ако не нарушава допустимите граници, това не Ви интересува;\nб) неприятно Ви е, защото не бихте се въздържали от намеса.\n5. Може ли лесно да намерите контакт със съученици, които имат различни вярвания, убеждения, намерения, обичаи, интереси?\nа) трудно Ви е да направите това;\nб) сравнително лесно.\n6. Как реагирате на шеги, обект на които сте Вие?\nа) не понасяте да си правят шеги с Вас, нито харесвате шегаджиите;\nб)опитвате се да намерите отговор в същата шеговита форма.\n7. Съгласни ли сте с битуващото в класа общо мнение, че повечето от съучениците се опитват да се държат не като самите тях, а да се показват в по-добра светлина, отколкото са.\n8. Намирате се в компанията на Ваш познат, който става обект на силен интерес от другите. Вашата реакция:\nа) неприятно Ви е, че цялото внимание е отделено на него, а не на Вас;\nб) радвате се на познанството си с този човек.\nДанните се обработват по ключ: 1-б, 2-б, 3-б, 4-а, 5-б, 6-б, 7-а, 8-б. Всеки отговор, съвпаднал с ключа получава 2 точки. Всички балове се сумират.\nОт 0 до 4-ти бала. Притежавате висока степен на упоритост и непреклонност. Често Ви се случва да насаждате мнението ди на другите. С този характер трудно бихте поддържали нормални отношения с хората, които мислят различно от Вас.\nОт 5 до 12 бала. Вие сте способен твърдо да отстоявате мнението си, но и безусловно умеете да водите диалог. Ако прецените, то бихте променили убежденията си. Същевременно сте способен на излишна рязкост, неуважение към събеседника. В такива случаи бихте влезли в спор със събеседник, който има слаб характер. Не сте в състояние напълно да отстоявате своята гледна точка, използвайки убедителни аргументи.\nОт 14 до 16 бала. Имате твърди убеждения, но те са съчетани с тънкост и гъвкавост на ума. Можете да приемете всяка идея и с разбиране бихте се отнесли към нейната парадоксалност. Критичен сте към себе си и не считате мнението си за последна инстанция. Способен сте да коригирате погрешни възгледи и да се отнасяте с уважение към тези на събеседника си.\n27.03.2017 18:00 - Програма - тренинг за ученици на тема „Толерантност” – двадесет и втора част\nПрограма - тренинг за ученици на тема „Толерантност” – двадесет и втора част\nТест за изследване нивото на развитие на толерантност/интолерантност\nИме, фамилия: …………………………………………\nИнструкция: „Моля, прочетете посочените по-долу твърдения и определете доколко сте съгласен или несъгласен с тях. Оценете Вашето съгласие или несъгласие по следния начин:\n++ – напълно съм съгласен;\n+ – до някъде съм съгласен (по-скоро „да”, отколкото „не”)\n0 – нито „да”, нито „не” (нямам мнение)\n- (минус) – слабо несъгласие (по-скоро „не”, отколкото „да”)\n- - (два минуса) – напълно несъгласие\nПостарайте се да бъдете искрен. Символите записвайте пред номерчето на всяко твърдение.\n1. Група, в която има много различни мнения, не може дълго да просъществува.\n2. Цивилизованите държави, не бива да помагат на изоставащите, нега те сами да решават проблемите си.\n3. Добре е, че по принцип малцинството има права да критикува решенията на мнозинството.\n4. Децата на богатите не бива да имат права, да учат в различни от другите деца училища, дори и със собствените си пари.\n5. Би било правилно, децата на другите етноси и чужденците, да учат в специални за тях училища, за да се ограничат контактите им с другите.\n6. Младите хора с дълги бради и коси са неприятна гледка за всички.\n7. Различните етнически групи в нашата страна, трябва да имат право, без да искат разрешение от официалната власт, да приемат свои закони, свързани с техните обичаи и традиции.\n8. Всички скитници и просяци трябва да бъдат накарани със сила да се трудят.\n9. Хората не са еднакви: някои са по-добри от останалите\n10. Не е справедливо чернокожите от Африка, да стават ръководители на белокожи от Европа или Америка.\n11. Външният вид на хората с черен цвят на хората се отклонява в някои отношения от нормите.\n12.Източниците на съвременния тероризъм се крият в ислямската култура.\n13.Да се инвестира в районите (гетата), в които живеят бедните (роми, имигранти) са ненужно похарчени пари.\n14. Циганите са точно толкова полезни на обществото, както и представителите на другите етноси.\n15. Дори най-странните хора с необикновени увлечения и интереси, трябва да имат право да защитят себе си и своите възгледи.\n16. Уверен (а) съм, че хората с тъмен цвят на кожата от Африка и тези с бял цвят – от Европа и Америка, нямат никакви различия в умствените си способности.\n17. Човек, който обича повече друга държава и помага на нея повече от своята, трябва да бъде наказан.\n18. Считам, че трябва да се ограничава притока на имигранти от други страни в Европейския съюз.\n19. Не е справедливо, хората от бедните страни, които пристигат в развитите страни, дори и да станат граждани на тези държави, да не могат да получат престижна работа наравно с местните.\n20. Всички мюсюлмани по своята същност са еднакви.\n21. Ако трябва да определим всички „за” и „против”, то със сигурност следва да отбележим, че представителите на различните раси са различни способности и таланти.\n22. Когато виждам мърляви хора, си казвам, че това е тяхна лична работа.\n23. Има нации и народи, към които не бива да се отнасяме снизходително, а има и такива, към които трябва да сме подозрителни и внимателни.\n24. Трудно бих си представил, че мога да имам приятел, които има друга вяра.\n25. Това, че хората имат различни възгледи, интереси, увлечения е само от полза за обществото.\n26. Дразнят ме писатели, които използват чужди и непознати думи.\n27. Хората трябва да бъдат оценявани само по техните морални и делови качества, а не по произход – дали са бедни или богати, дали са чернокожи или белокожи и пр.\n28. Религията трябва да бъде само една.\n29. Хората, които извършват многократно престъпления, не могат да станат по-добри.\n30. Колкото повече етнически групи живеят в една държава, толкова по-богата на култура е тя.\n31. Човек, който не се съгласява с моето мнение, предизвиква в мен раздразнение.\n32. Аз много добре зная какво е добро и какво не е добро за всички нас и мисля, че другите също са длъжни да разбират това.\n33. Човек трябва да избира за съпруг (съпруга) лице, което е от неговата етнос и националност (българин избира българка; ром избира ромка; германец избира германка и т.н.)\n34. Иска ми се да поживея известно време в друга държава.\n35. Всички, които просят са мързеливи измамници.\n36. Хората с друга култура, обичаи, навици, обикновено плашат или настройват враждебно хората около тях.\n37. Всеки опит за нарушаване правата на хората от други етнически групи и нации, трябва да бъде обявен за престъпление и да се наказва.\n38. Много е важно да бъдат защитавани правата на малцинствените групи в една държава, както и на тези с други възгледи и интереси.\n39. Хората трябва да бъдат по-търпеливи към различните други. Заради спокойствието и съгласието в обществото, следва да се правят отстъпки.\n40. Всеки междунационален или междуетнически конфликт може да бъде разрешен по пътя на преговорите и взаимни отстъпки.\n41. Хората от други раси и националности са нормални хора, но аз не бих избрал някой от тях за приятел.\n42. Повечето престъпления в модерните държави се извършват от имигранти.\n43. Със сигурност ще живеем много по-добре, ако се избавим от психично болните и недъгави хора.\n44. Да направиш отстъпка, това означава да покажеш слабост.\n45. Властите в страната трябва да забраняват пристигането тук на бежанци от икономически слаборазвити държави, тъй като те увеличават ръста на престъпността.\nЗа оценката на всяко твърдение изследваното лице получава определен бал.\n«+ +» - 2 бала;\n«+» - 1 бал;\n«0» - не получава бал;\n«-» - минус 1 бал;\n«- -» - минус 2 бала.\nКрайният резултат се получава чрез отчитане на баловете, като се имат предвид знаците им – при „+” баловете се събират, а при „-„ се изваждат.\nПри това отговорите на въпроси: 3, 7, 14, 15, 16, 18, 19, 22, 25, 27, 30, 34, 37, 38, 39, 40 знакът не се променя,\nА при отговорите на въпросите: 1, 2, 4, 5, 6, 8, 9. 10, 11, 12, 13, 17, 20, 21, 23, 24, 26, 28, 29, 31, 32, 33, 35, 36, 41, 42, 43, 44 45, знакът се променя с противоположен.\nПример: Ако изследваното лице е отговорило първия въпрос със положителни знаци „+” или „++”, тогава съответно знака се променя с противоположен, т.е. съответно се изважда от бала 1 бал и 2 бала.\n= от минус 90 до минус 45 – високо ниво на интолерантност;\n= от минус 45 до 0 – невисоко ниво на интолерантност;\n= от 0 до 45 – невисоко ниво на толерантност;\n= от 45 до 90 – високо ниво на толерантност.\n27.03.2017 17:30 - Програма - тренинг за ученици на тема „Толерантност” – двадесет и първа част\nПрограма - тренинг за ученици на тема „Толерантност” – двадесет и първа част\nУважаеми родители /настойници/,\nВашият син /дъщеря/ участва в психолого-педагогическа програма, за формиране на ново отношение към хората с различен произход, религия, външен вид и начин на живот. Програмата се нарича „Толерантност към другите.” Ние знаем, че ако днес Вашето дете бъде научено на търпимост към различията около себе си, ако то възприеме многообразието сред хората, като част от многообразието на природата, утре като възрастен, той /тя/ ще бъдат по-благородни татко и майка, по-успешни партньори в брака си, по успешни личности в обществото.\nВсички Вие сте свидетели на непрекъснато нарастване на насилието в обществото ни. Колкото повече се отварят външните граници на обществото (границите между държавите), толкова повече се затварят семейните граници. Преди години родителите не се безпокояха токова за играещото си навън дете, а децата общуваха, играеха и другаруваха повече, бяха по-искрени, по-солидарни, по-милосърдни. Днес, родителите много повече затварят децата си в семейството, те са по контролиращи, по-ограничаващи, страхуват се за тяхната безопасност, а децата се отчуждават едно от друго, играят по-малко, имат по-ограничен опит за общуване, за разрешаване на конфликти, за приятелство и взаимна помощ. Днешните деца възприемат в много по-голяма степен външния свят като опасен, страшен, враждебен, експлоатиращ, нараняващ, конкуриращ се без правила. Днешните деца са изправени пред голямата опасност да загубят способността си да бъдат кооперативни, отзивчиви, любезни, всеотдайни, съпричастни, сътрудничещи, да умеят да съпреживяват проблемите на другите, да бъдат способни да прощават и да искат прошка.\nВодени от тази благородна кауза, Ние организираме и от началото на втория учебен срок ще стартираме поредица от занятия в рамките на психолого-педагогическа програма „Толерантност.” По време на занятията с нашите преподаватели, детето Ви ще се научи да цени своята уникалност и да формира способност да признава правото на другият да бъде различен от него. С тази програма ние целим, да активизираме позитивното отношение между учениците, да намалим нивото на насилие и агресия между тях, да заменим враждебността, индивидуализма, завистта, отрицанието, комерсиалния практицизъм с изконните човешки ценности, като хуманизъм, добротворство, благородство, търпимост, съпреживяване, взаимно разбиране и взаимна помощ.\nВ този процес на възпитание и обучение, Вашата помощ ще бъде изключително полезна за детето Ви. За изпълнението на някои задачи, то ще се нуждае от Вашите съвети, инструкции, жизнен опит. Моля, отговаряте на неговите въпроси, отделяйте необходимото време за работа с него, не се страхувайте да обсъждате интересуващите го теми. По този начин самите Вие получавате възможност, под формата на една или друга училищна задача, не само да му помогнете в конкретния случай, но и да общувате по въпроси, които убедени сме, че и Вие оценявате като значими. Ще се радваме, ако активно подкрепяте своето дете и лично вземете участие в някои наши мероприятия в рамките на програмата.\nНие се надяваме на приятно и полезно сътрудничество с вас.\nТест за изследване ниво на търпимост/нетърпимост към обкръжението\nв процеса на общуване\nИме, фамилия: …………………………………….\nТестът е разработен от В.В.Бойко и позволява диагностика на толерантни и интолерантни нагласи, проявяващи се в процеса на общуване.\nИнструкция: „Оценете в каква степен приведените по-долу твърдения са верни за Вас. Използвайте скалата за оценка, като в колонка бал, запишете съответните букви от скалата:\n= а – не е вярно;\n= б – вярно;\n= в – по-вярно;\n= г – най-вярно”\nВсяка от степените избрана от изследваното получава определен бал:\n= а – не е вярно – 0 бал;\n= б – вярно – 1 бал;\n= в – по-вярно – 2 бал;\n= г – най-вярно – 3 бал.\nТестът включва 9 скали, като към всяка скала се отнасят определени айтеми. Баловете се изчисляват както по скали, така и като сумарен бал за целия тест. Максималния бал за всяка скала е 15, а сумарния – 135. Колкото по-висок е бала, толкова по-силно е изразена нетърпимостта на изследваното лице към обкръжението му, т.е. лицето е интолерантно.\nОценката на отговорите по отделните скали позволява да бъдат установени по-точно характерните аспекти и тенденции.\n= за лекари – 40 бал; медицински сестри – 43 бал; социални работници – 42-43 бал; HR – 40-41 бал.\nСкала 1 – Неприемане и неразбиране индивидуалността на другия – от 1 до 5 айтем.\nСкала 2 Използване себе си в качеството на еталон при оценка поведението и начина на мислене на другия – от 6 до 10 айтем\nСкала 3.Категоричност или консерватизъм при оценката на другия – от 11 до 15 айтем\nСкала 4. Неумение на скрие или тушира неприятни чувства при сблъсък с некомуникабилни качества на другия – от 16 до 20 айтем\nСкала 5.Стремеж да превъзпита или да промени другия – от 21 до 25 айтем.\nСкала 6. Стремеж да постави в подчинение и направи „удобен” за себе си другия – от 26 до 30 айтем.\nСкала 7. Неумение да прости грешките на другия, допуснати поради неумение, незнание, непреднамерено – от 31 до 35 айтем\nСкала 8. Нетърпимост към физически и психически дискомфорт, създаван от другият – от 36 до 40 айтем.\nСкала 9. Неумение за приспособяване към характера, привичките и желанията на другия – от 41 до 45 айтем.\n27.03.2017 17:00 - Програма - тренинг за ученици на тема „Толерантност” – двадесета част\nПрограма - тренинг за ученици на тема „Толерантност” – двадесета част\nВъзраст: над 10 г.\n= Да се създаде атмосфера на симпатия и взаимно сътрудничество.\n= Да се създадат условия за коопериране и сътрудничество на учениците при изпълнение на обща задача.\n= Да осъзнаят учениците факта, че успехът на всеки един, зависи от сътрудничеството с другия\n=Да се формира убеждение, за ползата от многообразието и различията и че не толкова конкуренцията и индивидуализма, колкото кооперирането и общите училия са им от полза.\nСтимулен материал: използва се елементарна пъзел-игра; за всеки участник се подготвя напечатан материал от живота на Мартин Лутър Кинг; подготвя се въпросник, по който ще се води играта.\nУпражнението е модифициран вариант на експеримент, описан от Елиът Арънсън в книгата му „Човекът – социално животно”.\nНа всеки участник се предоставя предварително (2-3 дни преди настоящото упражнение) биографични материали за живота на Мартин Лутър Кинг. От тях се иска да се запознаят с информациите и да имат готовност да участват при предстоящо упражнение. Обръща им се внимание, че от усилията на всеки един ще зависи крайния резултат на класа. Когато изучават материалите нека да помнят, че всеки един от тях ще държи в себе си парченце от пъзел, който може да бъде построен само ако всеки един участва и даде своя принос.\nПо време на упражнението, за всеки участник са отделени по няколко въпроса (водещият сам преценява техния брой, но не по-малко от три), които касаят неговия материал. Колкото са въпросите, толкова парченца от пъзела получава всеки играч. Пъзелът се поставя върху маса, около която в кръг са участниците, като между тях и масата следва да има 2-3 метра разстояние. Освен това, водещият назначава комисия от трима ученика – един медиатор и двама асистенти, които водят упражнението и следят за правилността на отговорите.\nВодещият започва упражнението със следната инструкция: „Всеки един от вас получи парченца от този пъзел, който виждате на масата. От вас се иска, когато чуете въпроса, зададен от комисията, този който има отговор, трябва да постави своето парченце от пъзела. Въпросите ще се четат от медиатора. Ако някой не се досеща, че въпроса касае него, т.е. той трябва да даде отговор, комисията ще го подсеща.”\nСлед приключване на упражнението водещият задава следните въпроси:\n= Как се чувствахте като екип?\n= Какви точно преживявания изпитвахте, когато някои от участниците се затрудняваше да отговори?\n= Имахте ли усещането, че всеки зависи от другия?\n= Коя беше първата мисъл, която преминаваше през ума ви всеки път, когато поредния играч поставяше своя елемент в пъзела?\n= Как бихте интерпретирали тази игра? Какво ви подсказва тя?\n= Има ли подобни ситуации в реалния живот?\n= Какви изводи си направихте?\nМОЯТ ЛИЧЕН ДОГОВОР\nПродължителност: по необходимост\n= да се научат участниците да рефлексират темата за собствената си отговорност за случващото се в обкръжението им;\n= да се създадат предпоставки за самостоятелни действия на всеки участник;\nСтимулен материал: бланки за договор за всеки ученик; химикали; възможно е да се използват и играчки-печати;\nВодещият пита: „Считате ли, че поведението на всеки един от вас, на отделния човек е важно за живота на целия клас, а на училището, на града, на обществото като цяло?”\nСлед това водещият се обръща към аудиторията с молба, да приведат примери за това от историята или случаи, за които са чели, видели, слушали, при които действията на един човек са довели до промяна на ситуация, касаещи големи групи от хора към по-добро в техния живот и отношения в частност.\n= „Какво бихте могли да направите вие самите, за да промените вашите взаимоотношения в класа, в дома си, на улицата?” Всяко едно предложение се записва на черната дъска.\nСлед това водещият предлага на учениците да сключат договор със самите себе си, удостоверяващ неговите лични действия. Водещият раздава бланките и всеки попълва договора си.\nЕдна седмица по-късно, водещият се връща към това занятие и пита всеки един, дали е спазил договора; имал ли е случай, при който е постъпил по нов начин; изпитвал ли е затруднения при промяната си; допуснал ли е проява на старото си поведение; какво мисли за това, което става с него; как се е чувствал, когато е постъпил по нов начин.\nВъзможно е договорите да бъдат поставени в рамки, подходящо украсени и всеки участник ги занесе в дома си, като го постави на видно място.\nОбещавам на себе си, да проявявам търпимост към хората, различни от мен по: ……………………………………………………………………………………………………………………………………………………………………………………………………………….……………………………………………………………………………………………………………………………………………………………………………………………………………….\n/описват се стереотипи, предразсъдъци/\nОт днес Аз ще бъда:\n/описва се новото отношение и поведение/\nАз вече няма да бъда:\n/описва се старото отношение и поведение/\nДата …………………… Подпис ……………………\nПриложение 1 - Идеи за мероприятия, които могат да бъдат проведени в рамките на групата.\nШ Групата да състави списък с „Принципи на търпимо поведение.” Оформете този списък във вид на красив плакат и го монтирайте в рамка на определено място в класната стая или в коридора пред класната стая. Направете копие за столовата, за други помещения и помолете учителите да поставят такива копия в своите кабинети.\nШ Организирайте конкурс за изготвяне на плакати (есе, рисунка, стихове) на тема търпимо поведение. Представете събраните материали на изложба и наградете победителите.\nШ Поканете представители на правозащитни организации, които да представят идеите пред участниците.\nШ Ангажирайте групата, да изготви колаж на тема „Красотата на различията” и го поставете на видно място.\nШ Подгответе и покажете пред класа презентационен материал, лансираща идеите за търпимостта. Например, кратък спектакъл или видеозапис на рекламен клип, в който да участват ученици на класа.\nШ Поканете в училището представители на различни малцинства. Организирайте среща с учениците.\nШ Подгответе видеоматериали или филми, които са с тематична насоченост за толерантността.\nШ Подгответе няколко лекции за учениците и родителите на тема „толерантност”, в исторически аспект. Изнесете лекциите пред учениците, а в писмен вид (или e-mail) изпратете материалите на родителите.\nШ Ако разполагате с възможности може да организирате фестивал на националната кухня и традициите на хората, живеещи във вашия регион.\nШ Сформирайте „социологическа група” от ученици, подгответе заедно анкетна карта на тема „толерантност” и проведете социологично проучване в училището и в града. Анализирайте резултатите и ги оповестете по местното радио (радиоуредба).\nШ Организирайте дискотека с различна национална музика, съпроводена с описание на нейния произход и мястото и в самобитността на определен етнос.\nШ Създайте комисия за разрешаване на конфликти, към която учениците могат да се обръщат и търсят помощ. Включете в комисията ученици от различни класове и различни етноси, религиозни убеждения и пр.\nШ Закупете евтини бели тениски, на които да отпечатате слог, призоваващ за търпимост. Договорете се с участниците да облекат тениските в определен ден, при определена ситуация.\nШ Организирайте конкурс за графити по темата за разнообразието в света.\nШ При всеки случай на дискриминация или насилие, организирайте дебати и дискусии по тях.\nПриложение 2 – Работа с родителите\nПомолете всеки член на групата, да занесе до родителите си писмо: Как може да бъде въвлечен родителя в работата на детето си.\n= Помолете децата да нарисуват рисунка на тема различия и толерантност. Направете изложба и поканете на нея родителите.\n= Организирайте „чайна” с бонбони и дребни сладки. Поканете родители на деца от различни етноси. Подгответе кратка презентация за малцинствените групи, като поставите акцент на постиженията на отделни представители от съответната етническа общност, разкажете за особеностите на културата, направете кратка историческа разходка, обсъдете традициите на тези етноси. Препоръчително е да се свържете с организации, сдружения и други формати на тези малцинствени общности, както и с техни лидери.\n= Подгответе анкетна карта и обучете децата за нейното прилагане. Помолете ги след това да направят социологично проучване в семейството си. Обсъдете след това резултатите в групата.\n= Научете децата да изработват генеалогическо дърво или семейна генограма с указания по параметри: националност, религия, място на раждане, местожителство, миграция. След това помолете децата да започнат да изработват макета заедно с родителите си и други свои родственици.\n= Посъветвайте децата да разказват след всяко занятие какво се случва по време на упражненията.\n= Поставяйте възможно след всяко упражнение домашна работа на учениците, която да изпълняват съвместно с родителите им – да търсят помощ от тях, съвети, примери и пр.\n27.03.2017 16:30 - Програма - тренинг за ученици на тема „Толерантност” – деветнадесета част\nПрограма - тренинг за ученици на тема „Толерантност” – деветнадесета част\nТалон 6. ОБИДНИ ДУМИ\nВие живеете в голям град. Родени сте тук. Тук са родени и вашите родители. Винаги сте живели в голям град. За себе си казвате, че сте „градски човек.” Когато започва учебната година (вие сте вече в 5-ти клас), в класа си виждате нов ученик, казва се Антон. Директорът лично е дошъл да го представи. Всички ученици са любопитни да научат повече за него. Той разказва, че досега е живял при дядо си и баба си на село. Родителите му работят от известно време зад граница, например в Италия. Има по-голяма сестра, която учи в същия град, но тя следва в музикална консерватория. Тя е музикант, свири на цигулка. Много е известна. Имала е множество концерти в западни държави. Антон много се гордее с постиженията на сестра си и също толкова я обича. Антон е чувствително, по зряло за възрастта си дете. Било очевидно, че липсата на родители го е накарало рано да възмъжее и макар само на 11 години, той се отнасял напълно сериозно и делово към себе си и към другите. Това му поведение респектирало останалите.\nВъв вашият клас обаче има две момчета, които останалите не харесват. Тези двамата сякаш не са пораснали. Всички смятате, че са невъзпитани, разглезени, нагли и нахални. Те не дружат с останалите, защото никой не ги иска за приятели. Един от вас казва: „Те не могат да имат приятели. Никой не обича да бъде предаван, да бъде унижаван или да се превръща в обект на насилие.” Родителите на тези двама ученика живеят в България и се грижат за децата си. Тези двамата винаги разполагат с пари и често показват това пред другите, за да се фукат. Единият редовно яде и пие в час, като нарушава дисциплината, а другият се стреми да показва по най-различни начини превъзходството си пред учителя – става и се разхожда по време на час в стаята; демонстративно не пише, като заявява, че няма тетрадка или химикал; поставя краката си върху чина; облича си дрехата и слага качулка на главата си; дразни и разсейва станалите, пречейки им да учат. Едно от момичетата в класа казва за тях следното: „Те не правят това, което ни виждаме. Те всъщност са толкова дребни човечета, токова са потиснати и смешни, че не могат да преживеят чувството си за малоценност и се стремят да показват някакво псевдопревъзходство пред нас. Ние всички ги съжаляваме. Съжаляваме и техните родители.”\nИ така, още в първото междучасие описаните двама гамени разбират, че Антон е с ромски произход. Тогава те започват да разказват пред останалите анекдоти (вицове), с които унижават етническия произход на новодошлият ученик.\n= Прочетете ситуацията пред класа.\n= Какви варианти за действие бихте обмислили?\n= Кой от тези варианти бихте избрали като най-подходящ и защо?\n= Опитайте се да обясните какво преживяват двамата насилници, когато психически малтретират нови ученик.\n= Споделете дали са ви известни други подобни случаи.\n= Как се е чувствал Антон?\n= Вие били ли сте обект на обидни думи?\n= Какво преживявате, когато сте били обект на обиди?\n= Според Вас кои ученици използват обидни думи?\n= Кои са според вас източниците, от които децата усвояват обидни думи?\n= Считате ли, че децата усвояват обидни думи от родителите си?\n= Какво преживяват учениците, които обиждат? Защо според вас го правят?\nТалон 7. ВОЙНА\nВ часът на класния е поставена темата за човешкото насилие и в частност войната, като форма за насилие на едни хора над други. Ученикът „А” вдига ръка и дава пример, като се позовава на данни от радиото, които е чул тази сутрин. В радиоемисията спикерът е съобщил за извършен през нощта терористичен акт в азиатска държава. Инцидентът е съпроводен с множество жертви и ранени. Ученикът „А” прави коментар, като заявява, че извършителите на акта са мюсюлмани-терористи. Той добавя, че всички мюсюлмани са терористи и трябва да бъдат ненавиждани.\nКакви биха били вашите действия:\n= Да поискате думата от учителя и да обясните своята позиция по въпроса в два варианта: а/ да се солидаризирате с мнението на ученика „А”; б/ да не се солидаризирате с него. Ако изберете вариант „б”, то какво бихте казали?\n= След училище, ще споделите с родителите си за това, което сте чули и ще искате тяхното мнение по въпроса. Какво според вас биха ви казали те?\n= След часа ще поговорите с ученика „А.” Какво бихте му казали?\nТалон 8. ЕТНОЦЕНТРИЗЪМ\nВие сте в началото на 5-ти клас. Ваканцията е отминала. Отново сте се събрали в училищния двор. Имате нов класен ръководител, който ви води в нова класна стая. Сядате на чиновете и едва сега виждате, че в класа има нови ученици – те са с ромски произход. Оказва се,че те живеят, както и останалите ученици отдавна в същия град. Както вашите, така и техните родители са родени в този град. Учениците от ромски произход са три момчета и две момичета. През този първи учебен ден новите съученици са най-интересни. Всеки иска да разбере нещо повече за тях. „Новодошлите” са любезни, общителни, сърдечни и бързо спечелват доверието на останалите. След като приключват занятията вие се връщате в къщи и споделяте преживяванията от първия учебен ден с родителите си. Разказвате с вдъхновение за новите съученици, като добавяте, че са ви направили прекрасно впечатление.\nСлед като ви изслушва, татко ви казва обаче следното: „Те са от ромски произход, не бива да дружиш с тях.” Какво бихте направили вие?\n= Ще се съобразите с мнението му. Все пак той е по-възрастен.\n= Ще продължите да общувате с тях, но повече не бихте отворили темата пред никого.\n= Ще поискате допълнителни аргументи от баща си, с които той да докаже твърдението си.\n= Ще попитате дали може да ги поканите на гости.\n= Решавате да ги поканите без да питате родителите си, за да ги запознаете с тях.\nВъзраст: на 9 години\nПродължителност: без ограничение\nЦел: Да се мотивират учениците към действия, с които да променят ситуацията в тяхното обкръжение в посока толерантност.\nСтимулен материал: маркери или цветни моливи; листове за писане, рисуване, чертаене.\nВодещият разделя групата на 4 подгрупи.\n1. Всяка една подгрупа получава една от следните теми: Моето семейство, Моят клас, Моето училище, Моят двор/квартал.\n2. Водещият обяснява какво е понятието „брейнстроминг.”\nМозъчна атака (още брейнсторминг, на английски: Brainstorming) е групова техника за генериране на нови, полезни идеи при вземане на решения и повишаване на творческото мислене. Тази техника може да бъде използвана като помощно средство за: дефиниране на задачата, върху която се работи; определяне на конкретни проблеми; намиране на примерни решения и изследване доколко са надеждни.\nВ началото на всеки проект, екипът работещ по него трябва да отговори на редица въпроси като „какво“, „защо“ и „как“? Един от най-добрите начини това да се осъществи, е чрез провеждането на така наречената мозъчна атака. За повече информация – виж приложение 6\nПравила на брейнсторминга (мозъчна атака):\n= Всеки има право да изказва всякакви идеи, дори най-фантастичните\n= Назначен е „регистратор”, който записва идеите.\n= Забранява се критика спрямо чужди идеи.\n= Забранява се задържането върху една идея.\n= Спазва се строг ред на изказванията на идеи.\nВсяка група провежда „мозъчна атака” по темите: „Какво можем да направим в нашия клас (семейство, училище, квартал, където различията между хората да бъдат уважавани и почитани.”\nВсяка група представя своите идеи. Всички заедно ранжират идеите по степен на предпочитания и избират една идея, която действително може да се осъществи.\nЗабележка: Много е вероятно учениците по групи да се нуждаят от помощ. Ето защо водещият „посещава” всяка група, като дава съвети, насърчава, ориентира (виж приложение 1). Водещият трябва да следи „мозъчната атака” да не се превърне в дискусия. Да се обръща специално внимание на фрази от типа: „Все едно, никой няма да ни разреши да направим това!”, „Нищо няма да се получи” и пр. Водещият трябва да подкрепя участниците да генерират идеи и да декларира своята готовност за оказване помощ по тяхната реализация.\nЦикъл на омразата, агресията и насилието\nВодещият съобщава, че ще прочете един хипотетичен цикъл, в който участващите в него лица, могат да бъдат и реални – всички ние. Това е цикъл на завихряне на омразата, агресията и насилието.\n1. Сашо обижда с прякори Оксана – тя е скромно момиче, учи добре, но няма много приятели. Обижда я защото е с руса коса.\n2. Оксана използва всеки един случай, за да се надсмее над Митко – той не е много добър ученик.\n3. Митко е издевателства над Милан. Милан носи очила, нисък е и прекалено отстъпчив, той е ром.\n4. Милан има няколко приятели в класа, които също са роми. Той разговаря с тях и иска подкрепа.\n5. Групата решава да отмъсти на Митко за да го накара да престане да тормози Милан.\n6.Милан се оплаква на по-големия си брат Карим. Брат му пристига в училището и заплашва Митко, класния ръководител и директора. Той казва, че училището има отрицателно отношение към ромите.\n5. Митко споделя за това със семейството си. Вуйчото на Митко е полицай.\n6. Директорът подава жалба за непристойното поведение на Милан в полицията.\n7. Вуйчото на Митко арестува Карим, а съдът го осъжда на принудителен труд за насаждане на етническа омраза в обществото.\n8. Хората в града разбират за арестуването на Карим и си казват: „Всички роми са агресивни.”\n9.Група ученици, принадлежащи към субкултурна група „скинхедс” организира отмъщение срещу семейството. Главатарят на групата Виктор организира побой над група ромски деца, в т.ч. и момичета.\n10.В ромската махала настъпва бунт. Искат се намесата на държавни и общински органи и организации.\nМоже ли всичко това да не се случи?\n27.03.2017 16:00 - Програма - тренинг за ученици на тема „Толерантност” – осемнадесета част\nПрограма - тренинг за ученици на тема „Толерантност” – осемнадесета част\nЦелта на мероприятията в тази част са насочени, да помогнат на учениците да осъзнаят, че те лично биха могли да променят ситуациите, да противодействат на проявите на интолерантност.\nАкцентът се поставя върху някои от лостовете за промяна:\n1. Предубедеността на една спрямо друга група може да се преодолее, ако хората общуват непосредствено. Тогава предубедените индивиди ще се натъкнат на реалността на собствения си опит, а не само на стереотипа; това постепенно ще доведе до по-добро познаване и разбиране.\n2. Общуването трябва да се осъществява, в ситуация, в която двете групи са на равностойни позиции.\n3. Промяната в поведението при общуването + информацията от реалния опит, води до постепенна промяна в нагласите на двете групи една за друга. Обратното – отчуждаването (отделянето; изолирането, сегрегацията) води до формиране или утвърждаване на предубеденост.\n4. Премахването на сегрегацията позволява промяна в ценностите на двете групи („психологически аспекти на неизбежността”). Обединяването на двете групи ги въвежда в дисонанс. За да преодолеят дисонанса и за да се справят, хората се самоубеждават в обратното на предубедеността.\n5. Промяната следва да се извърши при последователност: 1) първо в поведението, т.е. да е наличен контакта и 2) едва след това в познавателната сфера. Всъщност групите сами ще се въвлекат в познавателната сфера и то пряко, а не чрез просвещение, СМИ и пр.\n6. Десегрегацията следва да засегне не само мнозинството, а и малцинството. Именно то трябва да промени и адаптира ценностната си система, критериите за оценки, поведенческите модели, убеждения и схващания към доказано печеливши ориентации. Това означава малцинството да се превърне в конкурентноспособно на мнозинството, а от тук да поддържа адекватна самооценка, да се стреми към успехи и развитие. Обратното – ниска самооценка, самоизолация в свои групи, ново отделяне, самосегрегиране.\n7. Преодоляването на враждебността и ненавистта, снижаването на конфликтността и омразата могат да се постигнат посредством обща дейност, при която едните не могат да получат резултат без другите, т.е. при ситуации на взаимна зависимост.\nЦели: Упражнението има за цел да помогне на участниците да изследват ситуации, в които нетърпимостта може да се прояви в ежедневието и да открият възможни способи за реакция в такива случаи.\nУчастниците се разделят по двойки. Всяка двойка получава по една картичка с текст (талон). От тях се иска да разгледат ситуацията и да изработят най-подходящ и най-неподходящ модел на поведение.\nВсяка двойка прави презентация на своята ситуация. Прочита талона със ситуацията пред цялата група. Разказва за възможните варианти и тези, които тя е подбрала за разрешаване на казуса. След това всяка група отговаря на следните въпроси:\n= Кой се участва във всяка от избраните варианти и кой е въвлечен в тях?\n= Кой печели от всеки вариант и кой губи?\n= Може ли да има още варианти за решения, освен предложените?\n= Кой може да помогне за да се разреши ситуацията?\n= Можете ли да приведете примери за подобни ситуации от вашия жизнен опит?\n= Как сте се държали в такива случаи?\n= Какво обикновено ни пречи да постъпим по начин, който разбираме, че е правилен?\n= Какво (кой) може да ти помогне да се държим така, както считаме, че е правилно?\n= Какво трябва да променим в себе си, за да постъпваме винаги правилно?\n= Какво следва да правим дори тогава, когато не сме пряка жертва на интолерантност, а само свидетели?\nТалон 1. ПРЯКОРИ\nВ училищен клас е приета лоша традиция, при която учениците-насилници – тези, които са интолерантни, невъзпитани, които нарушават добрия тон на цивилизованите човешки отношения и в известен смисъл глупави, се обръщат към другата част от класа – ученици-отличници, добре възпитани, толерантни, уважаващи чувствата и достойнството на другаря си, като използват обидни прякори. По този начин „невъзпитаните” се опитват на компенсират своите липси на влияние в групата, като унижават другите. Освен това насилниците се възползват от факта, че „възпитаните” не могат да си позволят подобен речник, защото те знаят, че подобно поведение би унищожило не само собствения им авторитет, но и доброто име на родителите им.\nВъпросът за обидите, които „невъзпитаните” използват срещу „възпитаните” е поставян много пъти на общи обсъждания с класния ръководител. Многократно отделни „жертви” са се оплаквали и на директора и на своите ръководители. Всички „възпитани” са на мнение, че родителите са виновни за това, да произведат некачествена стока в лицето на своите деца. Стока, която никой не иска да купи, защото тя няма хубав външен вид, развалена е – мирише лошо и в крайна сметка за нищо не може да послужи. Всички „възпитани” на свое съвещание са стигнали до извода, че родителите произвеждат „невъзпитани деца”, когато тези родители не обичат и не уважават достойнството на своите деца. Колкото повече тези родители ненавиждат децата си, толкова по „невъзпитани” са те. От своя страна, с поведението си „невъзпитаните” си отмъщават на своите родители, като ги тормозят с проявите си в училище. Освен това, днешното „невъзпитано дете” е утрешния „невъзпитан възрастен” – съпруг, баща, майка, син или дъщеря.\nВ крайна сметка класът е разделен на две групи – една голяма група от толерантни ученици и няколко невъзпитани от родителите си гамени. Ето конкретната ситуация:\nУченикът „А” изпитва удоволствие да обижда ученичката „Б.” Ученикът „А” не е слаб ученик, но просто е невъзпитан. Той иска да се изявява, да бъде главен в класа, да бъде известен. Той е виждал своя баща, как разговаря с неговата майка. Чувал е цинични и обидни думи, с които баща му нарича съпругата си. Ученикът „А” е решил, че така трябва да се държи един мъж с другия пол. Освен това, ученичката „Б” е момиче, което с отличен успех, тя е толерантна, никога не би нарекла другия с обидна дума, защото самата тя знае как наранява обидната дума. Ученикът „А” обаче не е успял да получи от майка си и баща си качеството състрадателност. Той не умее да общува с другите. Те го ненавиждат, дори мразят. Никой в класа не го иска за приятел. За него те казват: „Този ученик не може да има приятели. Той не признава приятели. На него не може да се разчита. Прекалено е разглезен, сякаш е малко дете.”\nУченикът „А” използва всяка удобна ситуация в час и извън часа да обижда ученичката „Б.” Той я нарича „Пикла”, „Грозна”, „Маймуна” и с други обидни думи. Ученичката „Б” е казвала много пъти на ученика „А”, че тези обръщения към нея са и обидни и го е молела да се обръща към нея с името и – Марина. Когато някой друг се обръщал към ученичката „Б” с името и, ученикът-насилник крещял: „Каква Марина, тя не е Марина, тя е „Маймуна.” Когато се случвало това останалите ученици се възмущавали. Те знаели, че един ден и те самите могат да станат жертва на насилника.\n= Според вас какви чувства е преживявала Марина?\n= Според вас какви чувства е преживявал ученикът „А”?\n= Можете ли да посочите други причини за поведението на ученика „А”?\n= Какво бихте направили лично вие ако сте на мястото на Марина?\n= Помислете за варианти, които да разрешат проблема;\n= Споделете тези варианти пред класа и ги защитете;\nТалон 2. ПРЕДРАЗСЪДЪК\nВ съседство до вас живее момиче-инвалид. Тя се придвижва с помощта на инвалидна количка. Вчера вие сте я срещнали в двора. Тя ви познава и кани на своя рожден ден. Какво бихте направили?\n= Ще откажете. Защо трябва да имате нещо общо с инвалид?\n= Ще се съгласите, но всъщност няма да отидете. Ще измислите някаква лъжа по-късно, ако се наложи. Вие предполагате, че там ще е скучно.\n= Ще отидете, като вземете със себе си брат си /сестра си/. Ще споделите с родителите си. Ще закупите подарък.\n= Кой от вариантите бихте избрали и защо?\n= Коя би била първата мисъл, която ще премине през ума ви, когато момичето ви покани?\n= Как бихте се почувствали?\n= Какво според вас е преживявало момичето, когато е решило да ви покани?\n= Коя според вас е причината момичето да отправи към вас молба за гостуване?\n= Как биха реагирали родителите ви?\n= Какво ще обясните на родителите си?\n= Какво биха ви посъветвали родителите?\n= Ако отидете на рождения ден, как бихте се държали, какво бихте казали?\n= Кое според вас е важно да направите, когато гостувате на момичето?\nТалон 3. ПРОТЕСТ\nЛора е доста странна. Никой в класа не желае да се сближава с нея, защото тя се облича по начин, различен от останалите. Тази неделя в училището ще се проведе конкурс-спектакъл. Вие сте ръководител на спектакъла и в момента сте много ангажиран с организацията. Лора е дошла при вас и е помолила да вземе участие като художник. Вярно е, че Лора рисува много добре, но всички ваши приятели не искат да имат нищо общо с нея и не желаят да я допускат до мероприятието в неделя. Фактът, че Лора е разговаряла с вас се е разпространил бързо и вече всички в класа знаят за това. Никой обаче не знае как ще постъпите. Приятелите ви се надяват, че ще постъпите така, както те самите. Какви действия ще предприемете?\n= Без да се съобразявате с протестите на приятелите, ще разрешите на Лора да бъде художник.\n= Ще се съобразите с приятелите ви и ще откажете на Лора, защото считате, че е по-важно да останете верен на приятелите ви.\n= Ще откажете на Лора, като намерите някакъв предлог и по този начин ще запазите уважението на приятелите.\n= Ще потърсите съвет, като разкажете за ситуацията на родителите си (или на друг човек, чието мнение уважавате) и ще постъпите така, както те (той) ви посъветват.\n= Защо Лора иска да помогне?\n= Колко важно е за вас да останете верен на приятелите си?\n= Колко важно е за Лора да вземе участие в спектакъла?\n= Какви чувства според вас преживява Лора, когато е дошла при вас с молба?\n= Какво ще преживее Лора, ако и откажете/съгласите?\n= Какво бихте загубили, ако откажете/съгласите с Лора?\n= Какво бихте спечелили, ако откажете/съгласите с Лора?\n= Как биха реагирали останалите при всеки един вариант?\nТалон 4. СВАСТИКА\nНа стената в училищната тоалетна вчера някой е нарисувал със спрей свастика. Какво бихте направили вие?\n= Ще преминете покай нея, без да обърнете внимание.\n= Ще издебнете удобен момент и ще напишете до нея „Смърт на всички черни”\n= Ще издебнете удобен момент и ще я зачертаете със спрей.\n= Ще проучите с какво е нарисувана и има ли възможност да се изтрие. Ще започнете да я чистите.\n= Ще уведомите класния си ръководител.\n= Ще съберете най-добрите приятели и ще им кажете. Ще им предложите да организирате кампания срещу нацистките символи.\n= Какъв е смисъла на този символ?\n= Защо според вас има ученици, които изобразяват подобни символи на места, в които другите не могат да ги видят?\n= Защо правят това тези ученици?\n=Какви чувства преживяват тези ученици, когато нарисуват по стените неща, за които знаят, ще обществото не одобрява?\n= Има ли връзка действието на тези ученици с обстановката, в която живеят в домовете си. Какви според вас са техните родители.\n= Имате ли идея какво липсва на подобен род ученици?\nТалон 5. СКИНХЕДС\nВъв вашето училище сред момчетата е станало модерно да бъдат привърженици на младежка субкултура, наречена „скинхедс.” Тази група много бързо става популярна. Много момчета, а по-късно и някои момичета се присъединяват към нея, защото тя им позволява да покажат смелост, че са различни, дава им и свобода. Да принадлежиш към групата означава голяма гордост. Всеки, който е скинхед е защитен от групата. Всеки, който е скинхед има неограничени права и власт над другите в училище. Групата води задружен живот – винаги са заедно, вечер обикалят по заведенията, всички се плашат от тях, те са силни, непобедими. Да си скинхед означава, да си свободен.\nСправка: Скинхедс (на английски: skin - кожа, head — глава), разговорно "скинове", "скинари", е название на представители на младежка субкултура, появила се в Лондон през 60-те години. Въпреки произхода на думата, традиционните скинхедс никога не са бръснели главите си изцяло, нула номер. Скинхедс се обявяват се против Това са групи младежи, които се отличават от останалите по външния си вид, облекло, прически, обувки. Най-характерното за тях е, че това са групи от интолерантни младежи, чието основно оръжие е насилието, а основни обекти за нападение са отделни социални групи, като емигрантите, наркоманите, хомосексуалистите и други. В България движението се появява през 90-те години на 20-век, като техен основен обект на нападение става ромската етническа общност, а с увеличаване на имигрантския поток от Третия свят и срещу чуждите граждани, пристигащи у нас. През 90-те години има регистрирани сблъсъци между тях и цигани в София, хулигански прояви и насилие по улиците.\n= Посочете кой от вариантите бихте избрали и защо:\n= Ще се присъедините към групата, като приемете всички нейни ритуални действия и отличителни знаци, за да получите сила и свобода.\n= Ще се присъедините към групата, за да получите защита от други насилници в училище и за да си отмъстите.\n= Не бихте обърнали голямо внимание на тази група, защото считате, че скоро ще се разпадне.\n= Ще поговорите със своите най-близки приятели. Ще изразите безпокойството си от възникването на подобна група и ще обмислите начин да предотвратите разширяване влиянието на групата.\nЗабележка: препоръчително е водещият да представи видеоклип или филм на тази тема.\n27.03.2017 08:00 - Програма - тренинг за ученици на тема „Толерантност” – седемнадесета част\nПИРАМИДА НА НЕНАВИСТТА\nЦел: Да се покаже как са свързани между себе си различните нива на интолерантност, да се научат участниците да разпознават различните нива на отсъствие на толерантност.\nСтимулен материал: подготвя се на картон или флип-чарт рисунка на „пирамида на ненавистта”; може да се начертае и на дъската.\nВодещият запознава участниците с „Пирамидата на ненавистта”, като нанася върху рисунката различните нива: на върха се поставя насилието, а по-надолу следват: дискриминация; предразсъдъци; стереотипи.\n= Какво означаваше всеки един от тези нива? (преговор)\n= Кои са източниците на всяко едно ниво?\n= По какъв начин са свързани нивата?\n= Защо нивата са разположени точно в тази последователност?\n= Какви са различията и общите неща в тези нива?\n= Можете ли да дадете примери за всяко едно ниво на нетърпимост?\n= Можете ли да посочите примери при които стереотипите са довели до поява на предразсъдъци; предразсъдъците до дискриминация, а дискриминацията до насилие.\n= Представете по един пример за нетърпимост за всяка една подгрупа (ниво).\n= Можете ли да нарисувате картина или да направите колаж, изобразяваща подобна история?\nВъзможно е водещият да подготви няколко случая във вид на казуси, да ги прочете пред групата и да попита към кое ниво на интолерантност се отнася всеки един от тях.\nНа база подготвените материали, водещият организира изложба. На нея се канят други ученици и учители. На изложбата, пред всички посетители могат да бъдат разказани от самите ученици определени случаи на интолерантност.\n= Винаги ли стереотипите и предразсъдъците водят до насилие?\n= От какво зависи това да не се случи?\n= Какво можем да направим всички ние, за да не се случват подобни събития на интолерантност около нас?\n= Направете интерпретация на следните фрази:\n„Струва ми се, че ненавистта е изпълнена със страдания за този, който я изпитва.“ —\n„Окуражавайте омразата към ненавистта.“ —\n„Понякога и зад целувките се крие ненавист.“ —\n„Много хора харесват у себе си това, което ненавиждат у другите.“\n„Ненавистта е отмъщението на страхливеца за изпитания страх.“ —\n„Ненавистта е нещо мъртво. Кой от вас би искал да стане гробница?“ —\nДжубран Халил Джубран.\nПрепоръчително е водещият да възложи задача на един от обучаемите, да прочете стихотворение, което да бъде коментирано:\nНенавистта си има връх\nвъв своята трайност лиха.\nОт ярост притаили дъх,\nдва ястреба се сбиха.\nО, битката им тоя път\nбе ядна, страховита,\nкоято всичко в своя път\nсъс себе си помита.\nЛетяха клечки и пера,\nи суха пръст, и пясък,\nи екна цялата гора\nот писъци и крясък.\nИ ето ги - лежат без звук,\nбездушни и безкрили,\nсъс клюнове един във друг\nзабити с сетни сили.\nОпити от цвета зелен,\nот близките дървета,\nпрехвръкнаха след някой ден\nдве влюбени врабчета\nи там, сред старата гора,\nкъдето те се биха,\nот пръснатите им пера\nгнездо си построиха.\n27.03.2017 06:00 - Програма - тренинг за ученици на тема „Толерантност” – петнадесета част\n(8) Мъж на около 60 години работи с екип от колеги на 20- и 30-годишна възраст. Екипът, включително и началникът, често излиза заедно след работа, но не кани по-възрастния мъж. Той разбира, че по време на тези излизания те обсъждат проблеми, свързани с работата и се чувства изолиран.\n(9) Жена кандидатства за работа във фирма за кетъринг. Отказват да я назначат на основание на\nфакта, че фирмата назначава само хора с официални документи за квалификация в областта на кетъринга. В последствие тя разбира, че мястото е било предложено на неин приятел, интервюиран след нея, който също няма такава квалификация, но е с различен цвят на кожата.\n(10) Млада жена работи в ИТ компания. Тя поема все повече и повече отговорности, но началникът й отказва да я повиши, като заявява, че е прекалено млада и няма да се ползва с уважението на останалите членове на екипа.\n(11) Мъж работи в бар. Колегите му разбират, че е хомосексуалист и непрекъснато правят забележки и се смеят на сексуалните му предпочитания.\n(12) Алена и Саша са на 11 години, ученички в 5 клас. Днес следобед те решават да поиграят с топка в училищния двор, тъй като времето е хубаво. На футболната площадка за изненада няма никой и те решават да играят на футбол – Алена ще пази на вратата, а Саша изпълнява дузпи. По улицата преминават група момчета на тяхната възраст, спират се край оградата и започват да крещят, че това не е игра за момичета, че са неспособни да ритат топката. Алена и Саша се спогледали и в този миг разбрали, че и двете преживявали едни и същи чувства. Те били обидени и наранени от непохватните и незрели подхвърляния на мъжката компания.\n(13) Лопес обича рок-музика. Наскоро той е бил при своя братовчед в друг град, който е известен рок-музикант и по негов пример си е поставил на едното ухо обеца с щипка. Днес той отива на училище. Негови съученици още на двора започнали да му подвикват: „Ей, Лопес, каква е тази обеца на ухото ти? Ти да не си жена. Само жените носят обеци. Какъв мъж си ти!”\n(14) Сестрата на Мина е инвалид и използва инвалидна количка. Вчера Мина беше поканила свои съученици в къщи, за да им покаже хубав нов филм. Когато се появила обаче сестра и Глория всички гости си заминали един по един от къщата. На другия ден в училище всички обсъждали сестрата на Мина.\n(15) Аминна е мюсюлманка. Тя винаги носи на главата си забрадка, дълги дрехи и не се храни в столовата. Нейни съученички и се присмиват заради облеклото и, а едно момче от класа и дори я карал да яде свинско месо.\n(16) Катя е на 17 години. Тя решава да покани в дома си неин приятел, с който имат връзка от няколко месеца. Тя съобщава на родителите си, че приятелят и е чернокож. Каква би била реакцията на родителите?\n(17) Довършете изреченията:\nКогато г-жа „А” и г-н „Б” сключат брак и заживеят съвместен живот:\n= Съпругата трябва да …\n= Съпругът трябва да …\nКогато децата на г-жа „А” и г-н „Б” имат рожден ден, те им подаряват най-често:\n= На 3-годишната Моника …\n= на 5-годишния Джейк …\nНа учениците се поставят няколко задачи по избор:\n= Да подготвят кратко есе на тема някоя от характеристиките на интолерантността. Темите се раздават по време на занятието на всеки един ученик:\nПримерни теми: социални стереотипи, сексизъм; расизъм; дискриминация, сегрегация, експлоатация, ксенофобия, национализъм, фашизъм, етноцентризъм, репресия, геноцид, търсене на врага, шовинизъм, хетерошовинизъм, хетеростереотип.\n= Да проведат разговор с родителите си и да се опитат да открият, дали техните родители са свободни от дискриминационно отношение или не. Да подготвят примери, които да споделят пред групата.\n= Да проведат изследване спрямо родителите си, като приложат анкетна карта със следните въпроси:\n1 Днешните богати хора са …\n2 Гражданите на Европейския съюз са …\n3 Днешните политици са …\n4 Българите са …\n5 Българите, напускащи България са …\n6 Пристигащите в България имигранти са …\n= разкриване на налични предразсъдъци в групата;\n= осъзнаване неизбежността на предразсъдъците;\nСтимулен материал: Предварително се подготвя списък с пътниците.\n= явен хомосексуалист\n= млад човек, болен от СПИН\n= небрежно облечена жена с малко дете\n= любопитен влах, който непрекъснато ви прави комплименти\n= човек от село с голям прашен чувал и работни дрехи\n= африкански студент (чернокож)\n= бивш затворник\n= мюсюлманка с традиционно облекло\n= тийнейджър с вид на наркоман, с оцветена коса, множество татуировки, обици, гривни и ланци;\n= инвалид в инвалидна количка\n= китаец, който е извадил странна храна със силни подправки;\n= човек, говорещ неразбираем език\n= последовател на религиозно течение „кришна”\n= престарял свещеник\nНа всеки участник се предоставя списък. Водещият поставя въпроса: „С кои от тези хора най-малко бихте искали да пътувате в едно купе?.” От учениците се иска да определят три лица, които са най-малко предпочитани и да направят три най-предпочитани избора.\nСлед това участниците се разделят по групи от по трима човека. Всяка група представлява купе. Те заемат и по този начин места в класната стая. Целта е да се направи ранжировка по списъка по такъв начин, че да се определи четвъртия спътник. След това групата се събира заедно и обсъжда различните избори на групите.\n= Трудно ли ви беше да стигнете до единно мнение?\n= Защо при различните групи подредбата се оказа различна?\n= Защо при всички (или някои) групи някои отговори съвпаднаха?\n= Какви могат да са причините на един човек, да не желае за спътник някого? Кога взимаме решение ръководени от страх, от отвращение, от неприязън? Колко в тези случаи подобно решение е обосновано?\n= Какво можем да направим в такива случаи с нашите чувства? И нужно ли е въобще да правим нещо?\n= Според вас чувствата ли са тези, които ни карат да вземем такова решение или нещо друго?\n= Ако вие се окажете в тази ситуация (на нежелан в купето), как бихте се чувствали?\n= Как бихте постъпили все пак, ако се окажете в едно купе с човек, който е нежелан от вас?\n= Имали ли сте случаи, при които сте попадали в такава ситуация и сте се държали зле с хора, които не ви се нравят?\n= Виновни ли са хората, с които ние не желаем да пътуваме?\n= Какво според вас те биха почувствали, когато срещнат нашето недоволство?\n= Как според вас е най-добре да се постъпи в такива случаи?\n= Вземете с вас предоставения ви списък и се опитайте да приложите упражнението на родителите си, като анкетирате отделно мама и татко. Получените отговори ще споделите при следващата среща.\n= Помислете върху темата: „Как да се преборим с предубедеността към другия?”\n= да се изследват предразсъдъците и социалните стереотипи, свързани с половете;\n= да се запознаят учениците с дискриминацията по полов признак;\nСтимулен материал: Подготвя се въведение по темата „Дискриминация по полов признак”, списък с професии и занимания и бланка за отговори.\nУпражнението обхваща три фази:\nПърва фаза: Групата се разделя на две подгрупи по полов признак.\nНа учениците се предоставя списък с различни професии. Избира се един от тях за „регистратор.” От тях се иска да прочетат всяка една професия и да определят , коя работа е за жени и коя за мъже.\n= санитарен техник\n= медицинска сестра\nСлед приключване на ранжировката, всяка група оповестява подредбата си. Регистраторът отбелязва подредбата, като следи за съвпадения и различия. След това той прочита своята ранжировка. Следва обсъждане на професиите. Иска се аргументация за всяка една подредба. Пита се на какво се дължат различията.\nНа участниците от двете групи се предоставя списък с дейности:\n= купуване на продукти\n= изхвърляне на боклука\n= игра с детето на футбол\n= четене на детето преди заспиване\n= ремонт на електроповреди\n= измиване на съдовете\n= поливане и грижа за цветята\n= забиване на пирони\n= ремонт на колата\n= печелене на пари\n= разходка на детето в парка\n= грижа за детето в детския кът\n= помагане на детето за училищните му задачи\nСлед това водещият иска всяка една група да обясни своите избори. Той поставя въпроса така: „Какво не може да прави жената? Или какво може да прави мъжът? Какво могат да правят и двата пола?\nВодещият се стреми с допълнителни и въпроси да подтиква групата в списъка на двете групи да се впишат всички упоменати професии. И накрая: „Какво научихте от тази игра?”\n27.03.2017 04:36 - Програма - тренинг за ученици на тема „Толерантност” – четиринадесета част\nПредразсъдъкът е схематизирано отношение на човек към друг човек или към група от хора, за които обикновено, носещият предразсъдък разполага с нищожно малко информация. Предразсъдъкът може да се формира и на база негативни последици от връзка с определен човек, който принадлежи към някаква социална група. Тогава човек обобщава, генерализира частния опит и го разпространява върху цяла група от хора, с която е идентифицирал този човек.\nТрябва да се прави разлика между предразсъдък и стигма. Стигмата е етикет, който носи негативен оттенък. Предразсъдъкът също е стигма, който не винаги носи отрицателен оттенък. „Всички жени са добри майки”– това е предразсъдък, а „Всички баби са неспособни да отглеждат внуците си” – това е стигма.\nМного често човек приема за истина предразсъдъка, без да извърши проверка за неговата истинност, само поради факта, че принадлежи към определена група, в която този предразсъдък вече е приет за истина. Съществуват различни видове предразсъдъци. Те могат да са свързани с пола (сексизъм), възрастта (ейджизъм, ажизъм), националната или етническа принадлежност (етноцентризъм, национализъм), професия, местоживеене, социален статус, материално положение, религиозна принадлежност, сексуална ориентация (хомофобия), определени интереси на хората, здравословно състояние на човек (хора в неравностойно положение) и пр.\nПри предразсъдъците важи едно правило: Колкото с по-малко информация и с по-ограничен жизнен опит разполага човек, толкова по-голяма е вероятността да приеме предразсъдък.\nПредразсъдъкът е необоснована предубеденост, негативна нагласа на човека спрямо нещо. Той е прибързано създадено и често неаргументирано мнение. Предубедените хора често проявяват неспособност при преработката на информация по отношение на обектите към които са предубедени.\nПредубедената личност – „авторитарна личност.” Доказана е връзка между тези два конструкта. Изследвания (Тиодор Адорноу) показват, че авторитарната личност има следните характеристики: 1) често е твърда в убежденията си; 2) признава „конвенционалните” ценности; 3) не търпи слабост (нито у себе си, нито у другите); 4) проявява силна склонност към наказанията; 5) мнителна е и проявява прекомерно уважение към властта.\nF-тест за ниво на авторитарност\n1. За престъпленията от сексуален характер като изнасилване и нападения на деца, само затворът не е достатъчен; такива престъпници би трябвало публично да бъдат бити с пръчка или подложени на още по-тежко наказание.\n2. Повечето от хората не съзнават какво голямо влияние оказват върху живота ни заговорите, устройвани на тайни места.\n3. Послушанието и респектът към властта са най-важните добродетели., на които децата трябва да се научат.\nВисока степен на съгласие с подобни твърдения означава авторитарност.\nУстановено е, че ако родителите са използвали в отношенията си с детето строга дисциплина и суровост, както и заплахата за оттегляне на обичта си към тях (условна обич), по-късно стават авторитарни личности, които запазват уважение към официалната власт, но мразят други социални групи (привнасят агресия). Детството на такива деца е зависимо, контролиращо, ограничаващо, наказващо от страна на родителите.\nПолитически непопулярните възгледи и становища не са критерий за определянето на предразсъдъци, както и политически популярните гледни точки не са признак за отсъствието на такива. В социалните науки предразсъдъкът се разглежда главно като продукт на социални стереотипи.\nЧетири основни причини за предразсъдъка: 1) икономическо и политическо съперничество или конфликт, 2) пренесена агресивност, 3) потребностите на личността и 4) конформизъм.\nЕдин от факторите за формиране на предразсъдък е свързан с необходимостта на човек на оправдае собственото си поведение, да се спаси от чувството за вина и да се окичи с етикета „добродетел” или поне, че е направил така, както всеки един на неговото място.\nНапример, ако сме проявили жестокост към някой човек или група от хора, ние подценяваме този човек или група, за да оправдаем собствената си жестокост. Ако можем да убедим самите себе си, че хората от дадена група са недостойни, непълноценни, глупави или неморални, това ще ни помогне да не се чувстваме неморални, ако ги поробим, лишим от достъпа до добри училища или убием. След това можем да продължим да ходим на черква и се чувстваме добри християни, защото този, на когото сме причинили зло, не е човек като нас.\nДруг фактор за формиране на предразсъдък е потребността на хората от висок статус и власт. Изследвания доказват, че колкото по-ниско стъпало заема човек в социалната йерархия (по-ниски доходи, по-непристижни професии, по-малко значими контакти, по-ниско материално благосъстояние) и има по-малко власт (липса на престижни, ръководни постове, липса на обществено влияние и авторитет), толкова е по-предубеден. Например, нискостоящият е много по-предубеден по отношение на раси, полове, възраст, сексуални ориентации и пр., отколкото този с власт и висок социален статус. Не случайно в членската маса на редица асоциални групи с дискриминационна ориентация преобладават лица с нисък социален статус. Обяснението е: 1) имат силна потребност да се самоутвърждават над някого; 2) разглеждат дискриминираните, като конкуренция; 3) недостатъчна грамотност и образование; 4) силно фрустрирани и по-агресивни.\nМеханизъм за формиране на предразсъдъка („Човекът – социално животно” – Елиът Арънсън)\nДумата „стереотип”, както и думата „предразсъдък”, има отрицателна окраска. Тя се отнася за прекаленото обобщаване — приписването на еднакви особености на всеки индивид, принадлежащ към дадена група, без оглед на действителните различия сред членовете на тази група. Така да се вярва, че цветнокожите хора имат вродено чувство за ритъм или евреите са материалисти, означава да се приема, че практически всички чернокожи усещат ритъма или всички евреи се стремят да натрупат богатство. Създаването на стереотипи обаче не е непременно преднамерен акт на оскърбление: често това е само един начин да се опрости представата ни за света и всички ние го правим до известна степен. Когато чуем думите „ирландски пастор”, „нюйоркски шофьор на такси” или „италиански бръснар”, в съзнанието на повечето от нас изниква специфичен образ. Когато стереотипът се основава на опита и в общи черти е правилен, той представлява опростен метод за възприемане на света, който улеснява адаптацията. От друга страна, ако затваря очите ни за индивидуалните различия в рамките на дадена група от хора, той затруднява адаптацията и крие потенциална заплаха. Освен това повечето стереотипи не се основават на общовалиден опит, а почиват на слухове или образи, създадени от средствата за масова информация, или пък се изграждат в съзнанието ни като средства за оправдаване на нашите собствени предразсъдъци и жестокост.\nЩе определим предразсъдъка като враждебна или отрицателна нагласа към дадена група, формирала се въз основа на погрешна или непълна информация. Българските думи, които най-точно отразяват смисъла на определението, дадено от автора, са „предубеждение”, „предубеденост.”\nПример за формиране на предразсъдък „ейджизъм”\nМалката Мери получава сервиз „Сузи — Домакиня” („пълен комплект със собствена фурничка”) за своя рожден ден: на деветгодишна възраст тя вече има изработен условен рефлекс да мисли, че мястото й е в кухнята. Този рефлекс е така дълбоко залегнал, че баща й е убеден в генетичния произход на „домакинското чувство.” Този пример съвсем не е плод на въображението. Изследвания, проведени от Рут Хартли, показват, че на пет години децата вече имат ясно изразена представа кое е подходящото държание за жените и за мъжете. Тази неосъзната идеология може да има сериозни последствия за обществото. Например Джийн Липман-Блумен съобщава, че огромното мнозинство от жените, които от ранно детство са възприели традиционен възглед за ролята, свързана с пола им (т. е. „мястото на жената е вкъщи”), не се стремят към по-високо образование; от друга страна, жените, възприели по-егалитарен поглед към ролите, свързани с пола, проявяват много по-голям стремеж да получат по-високо образование.\nЕксперимент на Мюзафер Шериф за формиране на предразсъдък\nИзследваните лица са били нормални, добре приспособени дванадесетгодишни момчета, които са били случайно разпределени в две групи — „Червени дяволи” и „Булдози.” Децата във всяка група се приучват да работят съвместно. Това се постига с организирането на дейности, при които членовете на всяка група са силно зависими едни от други. Например момчетата във всяка група е трябвало заедно да работят, за да построят трамплин за скокове към плувния си басейн, да приготвят храна за цялата група, да построят въжен мост и други.\nСлед като се е развила силна сплотеност сред членовете на всяка група, почвата е била подготвена за внасянето на конфликт. Изследователите постигат това, като организират поредица дейности със състезателен характер, в които двете групи се изправят една срещу друга — например в игри като футбол, бейзбол и теглене на въже. За да се засили напрежението, на отбора победител се присъждат награди. Това довежда до известна враждебност и лошо чувство по време на игрите. Като допълнение изследователите измислят доста безскрупулни начини, за да въвлекат групите в ситуации, които са специално планирани да създадат конфликт. В една от тези ситуации се организира лагерно празненство. Експериментаторите подготвят нещата така, че „Червените дяволи” да могат да пристигнат много по-рано от „Булдозите.” Подготвени са два напълно различни вида закуски: половината от храната е прясна, привлекателна и апетитна, а другата половина е скашкана, неапетитна и отблъскваща. Вероятно поради вече зародилото се съперничество момчетата, пристигнали по-рано, прибират по-голяма част от съблазнителните закуски и оставят по-неинтересните, неапетитни, скашкани и развалени храни на противниците си. Когато членовете на „Булдозите”" пристигат и виждат как са измамени, ги обзема разбираемо раздразнение — раздразнението им е толкова силно, че започват да наричат другата група с най-различни обидни имена. Тъй като „Червените дяволи” са убедени, че заслужават това, което са си взели (кой превари, той натовари), те са възмутени от това поведение и реагират по подобен начин. Словесните обиди прерастват в замерване с храна и за много кратък срок се разгаря истинска схватка.\nСлед този инцидент игрите със състезателен характер се прекратяват и се организират редица дружески контакти между групите. След като вече се е породила неприязън обаче, простото отстраняване на съперничеството не може да заличи враждебността. Тя дори продължава да се засилва, когато двете групи се занимават с такива миролюбиви дейности като гледане на филми. Накрая експериментаторите успяват да намалят враждебността.\nКонформизмът, като причина за формиране на предразсъдък\nДоказано е, че колкото една личност е по-конформно настроена (отстъпчива, съобразяваща се, подчиняваща, придържаща се към обществените норми), толкова по-бързо и лесно възприема и усвоява предразсъдъците на групата си. Освен това, много от предразсъдъците се приемат за абсолютни истини, без проверка на данните. И не на последно място – самите норми и институциите могат да създават предразсъдъци, чрез актове или манипулация.\nПродължителност: най-малко 60 мин.\nЦел: да се запознае групата с различните видове предразсъдъци\nДобре е занятието да започне с разказ за предразсъдък. Тук предлагаме следния текст:\nВ едно далечно малко село живеела млада бременна жена. Съпругът й починал още преди да се роди детето им и тя била съвсем сама в малката си колиба в края на селото. Един ден, докато събирала дърва в близката гора, тя видяла малка ранена невестулка да лежи свита до един храст. Без да се колебае дълго, жената взела раненото животинче и го занесла вкъщи. Знаела, че ако го остави така в гората, то или ще стане плячка на други хищници или ще умре от глад. А и тя имала нужда от някоя живинка в дома си, тъкмо щяло да й бъде другарче...\nНе след дълго невестулката оздравяла и макар да била диво животно, се привързала към жената и не се отделяла от нея, била кротка и не проявявала типичния за тези животни характер. Няколко месеца по-късно жената родила. Трябвало сама да се грижи за детето си и да се справя с всичко останало. Било й много трудно, но нямало на кого друг да разчита, справяла се доколкото й били възможностите...\nТака си минавали дните, докато един следобед не й се наложило да излезе за малко и да остави детето си съвсем самичко вкъщи. Не й се искало, притеснявала се, но нямала друг избор, не можела да го вземе със себе си там, където трябвало да отиде. Излязла от дома си и оставила бебето вкъщи само с невестулката, молейки се всичко да е наред, когато се прибере. Не минало много време и жената се върнала вкъщи, но стигайки на прага на дома си примряла от ужас: там стояла невестулката, устата й цялата била изцапана в кръв и я гледала право в очите...\nПричерняло й в този момент на жената, сякаш светът се сринал в краката й... Инстинктивно скочила, грабнала подпряното зад вратата дърво и само с няколко удара убила невестулката - това животно, което тя спасила от сигурна смърт в гората, което хранела, отделяйки от собствения си оскъден залък... В замяна на нейните грижи то в първия удобен момент е посегнало на най-свидното й, единственото й дете...\nТочно в този момент от стаята се чул някакъв звук. Като тих бебешки плач...\nВтурнала се жената натам и какво да види – детенцето си лежало в люлката, а до него... До него на земята имало труп на разкъсана скоро змия...\nТогава жената разбрала всичко – току що е убила невестулката, която спасила живота на бебето й...\n= Какво искате да споделите, след като чухте тази притча?\n= Откривате ли в нея предразсъдък?\n= Какво е значението и последиците от този предразсъдък?\n= Интерпретирайте фразите:\n„Предразсъдъците са второто име на обществото ни.”\n„Да разбиеш атома е по-лесно, отколкото предразсъдъците на хората” – Айнщайн.\n„Предразсъдъците ограничават и заличават човешкото в нас.”\nЕдинственият затвор за човека е клетката от предразсъдъци, в която самите ние се затваряме. Всеки, който е извън този затвор е свободен! Ти от коя страна на решетката си?\n„Лошият човек е като въглена, ако не успее да те изгори, то ще те очерни.”\n„Мнозина хора са усвоили широка гама от предразсъдъци, докато са седели на молената на майка си или баща си.”\nУчастниците се разделят на подгрупи (по 2-4 човека) и се раздават сценарии. Тук могат да се подготвят ситуации, които са характерни за конкретния град (училище), дори клас.\n= Какво е общото при всички изиграни сценарии?\n= Известно ли ви е сега какво означава понятието предразсъдък?\n= Защо в сценариите хората винаги се придържат към тези модели?\n= Как се чувстват жертвите на предразсъдъците?\n= Заслужават ли жертвите на предразсъдъците такова отношение?\n= Можете ли да си припомните дали вие не сте били жертва на предразсъдък?\n= Когато сте били жертва как сте се чувствали?\n= Как според вас могат да се предотвратят подобни ситуации?\n(1) Анастасия е девойка на 18 години, току-що е завършила своето средно образование. Завършила е със успех на 5.25. Тя е добро дете на своите родители. Опитала е да кандидатства във висше учебно заведение, но не и е достигнал бал. Ще и се наложи да опита следващата година отново. Сега обаче тя търси работа, за да помогне на своите мама и татко и за да има средства за самата себе си. Анастасия се явява на интервю за работа. Работодателят – собственик на голяма верига магазини за хранителни стоки е насрочил ден за приемане на нови работници. В залата има поне още 20 жени, а местата са само 10. Анастасия е най-младата от тях. Когато идва нейния ред, след обмяна на няколко думи, работодателят и казва: „Госпожице, на нас ни трябват улегнали жени, такива, които имат семейства и знаят да пазят хляба си. Вие сте твърде млада, твърде неопитна и според мен това би попречило на бизнеса ми. Препоръчвам Ви да потърсите друга работа за сене си, може би сервитьорка или продавач на балони в някой цирк.”\n(2) Марчело е мъж на около 55 години, добре сложен, висок, строен, здравеняк, с приятна външност и запазен за годините си вид. Вече от около година Марчело се е оттеглил от активен живот, след като над 30 години е работил като професионален войник и специалист в сферата на автотранспорта. Бил е на множество мисии зад граница. В армията той е научен на дисциплина и отговорност. Умее да поема рискове и големи натоварвания. Амбициозен е и има високо чувство за себеуважение. Колкото и да му се иска да се оттегли в заслужена почивка, Марчело не е на себе си в това ново състояние – иска му се да работи. Днес в сутрешния вестник той намира обява за работа, в която пише: „Фирма за експресни куриерски услуги търси шофьор на лекотоварен автомобил на пълен работен ден. Изисквания: професионален опит не по-малко от 2 години, професионално свидетелство за управление, чувство за отговорност, желание за работа в екип, начална заплата 2700 долара месечно.” Марчело позвънява на посочения телефон и говори с жена, която е наоколо 50 години, според Марчело:\n= „Добър ден, казвам се Марчело Джонс, удобно ли е да говорим?\n= Да, кажете.\n= Обаждам се по повод обявата за работа, публикувана в сутрешния градски вестник.\n= Е, и …\n= Искам да попитам, дали бих могъл да кандидатствам. Условията, които са публикувани ме удовлетворявам, а изискванията покривам.\n= Чуйте господине, Вие на колко години сте?\n= На 55 !\n= Не става, трябват ни млади момчета. Потърсете другаде работа.”\n(3)Джесика е на 28г., американка второ поколение. Нейните родители са мюсюлмани, имигранти от Ирак и живеят в щатите повече от двадесет години. Семейството и уважава и се придържа към националните и верски традиции на родината-майка – Джесика и двете и сестри също съблюдават тези правила. Днес Джесика е закупила специален вестник за обяви и се е заровила в колонките за работа. От няколко седмици тя е на трудовата борса, след като фабриката, в която е работила била фалирала. В едно от съобщенията тя намира условия, които я удовлетворяват. Става дума за работа в голям магазин за облекло. Търсят се продавачи. Още същият ден следобед тя е в магазина за интервю с управителя. По време на разговора работодателят и заявява: „Вижте млада госпожо, фирмата има политика – не позволяваме на работниците по време на работа да носят на главите си шапки, шалове или каквото и да било. Ние приемаме това като неуважение към клиентите ни. За съжаление точно Вие не можете да работите тук.”\n(4) Елена е ученичка в 8 клас. Тя е отговорна млада дама. Постига отлични резултати в обучението си. Има много приятели. През уикенда тя и майка и посещават голяма разпродажба на дрехи. Днес в първия учебен ден на седмицата Елена пристига на училище с нова рокля. Приятелките и я питат от къде я е купила. Казват и, че я харесват и те също биха си купили. Тя заявява, че през уикенда заедно с майка си са посетили голяма разпродажба в близкия град и за я закупили от магазин „секънд-хенд.” Когато чуват това, една от съученичките и казва: „Ха, значи ти си бедна. Родителите ми никога не биха ми купили такъв подарък, а аз не бих го приела. Чудя се как може хората да се обличат с такива дрехи. Падна ми в очите.”\n(5) Асен е ученик в 5 клас. Тази година е преместен от друго училище в сегашния си клас. Неговите родители са променили работата си и сега всички живеят тук. Асен никого не познава. Той е възпитано, приветливо, вежливо момче. От начина му на общуване личи, че родителите му са отговорни хора. Той е добре облечен. Външния му вид е много специфичен и развеселяващ, защото има черна къдрава коса, чийто дълги кичури падат над лицето му. Усмивката му е пленяваща и разкрива бели като бисери зъби. На бузите си има малки ямички, които му придават допълнителен чар. Още през първия учебен ден създава много контакти с новите си съученици. Всички се трупан около него – интересен им е. Асен разказва за себе си с неприкрито доверие към новите си приятели. В един момент към групата се приближава ученик от друг клас, той е с две години по-голям и пита: „Ти май не си българин, а? Ей, ти да не си от ромския етнос? Ако си такъв, нямаш работа тук. Изчезвай. Ей, деца този май наистина не е българин, недейте да общувате с него.”\n(6) Анета е на 12г. тя наскоро се е преместила от малкия си роден град в големия мегаполис, тъй като родителите и са започнали работа тук. Тя говори със странен акцент, който издава, че е от провинцията. Съучениците и бързо забелязват това и започват да я дразнят.\n(7) Фирма за преводи настоява всички кандидати за работа като преводачи да имат свидетелства за правоуправление на МПС, тъй като\nпонякога се налага да предават или да приемат материали от клиенти.


Културен афиш 6-12 септември 2021 - Духът на Плевен\nНачало Културен афиш Културен афиш 6-12 септември 2021\nКултурен афиш 6-12 септември 2021\n8 септември – Мултимедиен спектакъл на „Тутурутка“ – „Няма здрасти!“ – в Летния театър, 20 часа.\n9 септември – „Вражалец“ от Ст. Л. Костов, режисьор: Георги Стоилов, участват Любо Нейков, Станимир Гъмов, Петьо Петков – Шайбата, Албена Павлова, Деси Бакърджиева – в Летния театър, 19,30 часа.\n10 септември – „Аладин и вълшебната лампа“ – драматизация и режисура: Милена Мавродинова – в ДКТ „Иван Родоев“, 18 часа.\n10 септември – „Рейс“ от Станислав Стратиев, адаптация на текст и режисура: проф. Здравко Митков, сценография: Петър Митев, участват: Мартина Вачкова, Тончо Токмакчиев, Йоана Кирчева, Антъни Пенев, Асен Данков, Адриан Филипов, Георги Енчев – в ДКТ „Иван Радоев“, 19 часа.\n6 септември – Концерт на рок група „Криминале“ в чест на Съединението – сцената на „Водната каскада”, 20 часа.\n8 септември – Концерт „Salve regina“ по повод Рождество Богородично с участието на Янко Маринов – пиано и орган, и Ивайло Донков – тенор – в католическа църква „Дева Мария от Фатима“ (бул. „Христо Ботев“ 180), 19 часа, вход – свободен.\n9 септември – Вечер с популярни български и чуждестранни поппесни – Георги Гарнизов – вокал, Димитър Тодоров – пиано – в кафе „Бордо“ (ул. „Сан Стефано“ 14), 19,30 ч.\n10 септември – Есен джазфест „Плевен“ 2021: Концерт на Love Itoya (Нигерия/Гърция) – в парка на Регионалния исторически музей, 20 часа.\n10 септември – Есен джазфест „Плевен“ 2021: Концерт на Ladies of jazz (Камелия Тодорова, Рут Колева и Милица Гладнишка) – в парка на Регионалния исторически музей, 21 часа.\n11 септември – Есен джазфест „Плевен“ 2021: Концерт на Blazin‘ Quartet (Сърджан Иванович – барабани, електроника, композиции, Босна и Херцеговина/Холандия; Андреас Полизогопулос – тромпет, електроника, Гърция; Федерико Касагранде – китара, електроника, Италия/Франция, и Михаил Иванов – контрабас, баскитара, България) – в парка на Регионалния исторически музей, 20 часа.\n11 септември – Есен джазфест „Плевен“ 2021: Концерт на Agnieszka Hekiert quartet (Агнешка Хекиерт – вокал, Полша; Константин Костов – пиано, България; Павел Панта – бас, Полша; Цезари Конрад – ударни, Полша) – в парка на Регионалния исторически музей, 21 часа.\n11 септември – Рокконцерт в памет на Росен Русанов, дългогодишен кмет на плевенското с. Буковлък,с участието на група „Епизод“ – в Летния театър, 19,30 ч.\n11 септември – „Япара рок фест“ с участието на Дино Джелусик от Уайтснейк“ (Whitesnake) – в автопарк „Япара“ на с. Опанец, 16 часа\n12 септември – Есен джазфест „Плевен“ 2021: Концерт на Павел Терзийски (вокал) и Александър Логозаров (китара),които ще изпълнят песни от първия им съвместен албум Settlers – в парка на Регионалния исторически музей, 20 часа.\n12 септември – Есен джазфест „Плевен“ 2021: „Приказки за джаза – Куба и Бразилия“ с участието на Михаил Йосифов – тромпет, Милен Кукошаров – пиано, Борис Таслев – контрабас, и Борислав Петров – барабани.Концертът е със специалното участие на Павлета Семова – вокал, и Мартин Ташев – вокал и тромпет – в парка на Регионалния исторически музей, 21 часа.\n8 септември – „Дълбините на древността“ от Румяна Халачева – в кафе „Бордо“ (ул. Сан Стефано“ 14), 18 часа.\n8 септември – „Салонът на природата“ с Милко Божков и Борис Христов – в Артцентър „Плевен“, вернисаж от 16 до 19 часа.\n9 септември – Изложба на 8-те автори, участвали впървия Международен пленер по живопис „Плевен 2021“ – в Художествена галерия „Илия Бешков“, 17 часа.\n6 септември – Плевен чества 136 години от Деня на Съединението на Княжество България с Източна Румелия. Тържественият ритуал ще се състои пред паметника на Четвърти пехотен плевенски полк – в Градската градина, 11.00 часа.\nПредишна статияКонцерт на рокгрупа „Криминале“ ще зарадва плевенчани в Деня на Съединението\nСледваща статияМарина и Никола Кацарски блеснаха с творбите си на Международния конкурс за детска рисунка Junior Picasso 2021\nКултурен афиш 20-26 септември 2021\nКултурен афиш 13-19 септември 2021


Wheel of Fortune on tour Ротативки | Играй сега IGT (WagerWorks) Безплатни ротативки\nИграй безплатно Wheel of Fortune on tour слот от IGT (WagerWorks) на bulgaria-bonusesfinder.com. Опитай Wheel of Fortune on tour онлайн слот безплатно и изиграй демото, за да се научиш как да играеш играта. Намери най-добрите $software-provier казина с най-добрите бонуси за новорегистриащи се и играи слотове с 3 печелишви комбинации, за да спечелиш истински пари.\nВъзвращемостта от Wheel of Fortune on tour е 96.6 %\nОпитайте късмета си в Wheel of Fortune on tour! Завърти и спечели в бонус рунда!\nKъде да играя Wheel of Fortune on tour слот за истински пари онлайн? - Wheel of Fortune on tour списък с казина:\nWheel of Fortune on tour Бонуси без депозит\nWheel of Fortune on tour Безплатни завъртания